इसी कारण जब वे देश के प्रधानमंत्री बने तो हिमाचल प्रदेश में विरोधी दल कांग्रेस की सरकार रहते हुए विशेष औद्योगिक पैकेज दिया गया। हिमाचल में औद्योगिक क्रांति का श्रेय अटल बिहारी वाजपेयी को ही जाता है। देश के प्रधानमंत्री रहते हुए उन्होंने वर्ष 2002 में हिमाचल को औद्योगिक पैकेज की घोषणा सोलन के हरठ से की थी। प्रदेश को औद्योगिक पैकेज मिलने के बाद यहां पर औद्योगिक निवेश को बढ़ावा मिला था। इस पैकेज का ही कमाल है कि छोटा सा राज्य हिमाचल अब पूरे विश्व में फार्मा हब के रूप में विकसित हो गया है।